Draga djeco!

S obzirom da nismo imali prilike pisati provjeru iz nastavne cjeline – Snalaženje u vremenu, to ćemo ocijeniti na način da ćete izraditi plakat na tu temu. Naslov plakata neka bude *Moj zavičaj u prošlosti*.

Vaš zadatak je izraditi plakat o prošlosti vaše obitelji, vašeg sela i zavičaja. Možete izraditi i nacrtati obiteljsko stablo, pronaći neke podatke o tome kako je Jakovlje izgledalo u prošlosti na Internetu ili jednostavno upitati starije članove vaše obitelji da vam pomognu u tome. Uz to, na plakatu napišite i 10 riječi na kajkavskom narječju koje su se upotrebljavale u prošlosti u Jakovlju. U tome neka vam pomognu starije osobe. Možete mi i fotografirati i poslati neke predmete koje su koristili naši predci (npr. stare pegle, tkanine, pisaće mašine, šivaće mašine, vrčeve, vaze i slično). Uglavnom, budite maštoviti i kreativni, baš me zanima što ću sve o Jakovlju saznati.

Kad završite s plakatom, fotografirajte mi ga i pošaljite do ponedjeljka, 20.4.2020. godine., a ja ću ga onda ocijeniti.

Sretno i ugodan rad!